

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec DECEMBAR 2024

● ● ◊ ● ●

**■ Kontrole – provjere**

Službenici Odjeljenja za unutrašnju kontrolu policije su tokom decembra 2024.godine, izvršili devet kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

Na osnovu činjenica i dokaza utvrđenih u postupku unutrašnje kontrole:

■ u dva slučaja direktoru Uprave policije dosstavljeni su Izvještaji sa spisima sačinjenim u postupcima unutrašnje kontrole, u cilju iniciranja postupaka za utvrđivanje disciplinske odgovornosti 11 policijskih službenika, zbog postojanja osnovane sumnje da su počinili teže povrede službene dužnosti. U oba slučaja, Izvještaji sa spisima sačinjenim u postupcima unutrašnje kontrole dostavljeni su i nadležnim državnim tužilaštvima, na ocjenu i odlučivanje da li u radnjama policijskih službenika ima elemenata krivičnog djela za koje se gonjenje preduzima po službenoj dužnosti;

■ u jednom slučaju kontrole konstatovano je da su, od strane neposrednog rukovodioca organizacione jedinice policije, već preduzete adekvatne zakonske mjere u cilju utvrđivanja postojanja disciplinske odgovornosti policijskog službenika.

U šest slučajeva, u postupcima unutrašnje kontrole nijesu utvrđene činjenice i dokazi koji bi ukazivali na postojanje elemenata disiplinske ili druge odgovornosti u preduzimanju službenih radnji od strane policijskih službenika u predmetnim slučajevima.

 Međutim, u tri slučaja kontrola, i pored ovako utvrđenog činjeničnog stanja, Izvještaji sa spisima sačinjenim u postupcima unutrašnje kontrole dostavljeni su nadležnim državnim tužilaštvima na konačnu ocjenu i odlučivanje o eventualnom postojanju elemenata krivične odgovornosti u radnjama i postupanju policijskih službenika u predmetnim slučajevima.

Takođe, u jednom od naznačenih šest slučajeva, data je preporuka da neposredni rukovodilac organizacione jedinice konstantno vrši opservaciju i prikupljanje dokaza kako bi, kao nadležan i odgovoran za postupanje svojih policisjkih službenika, utvrdio da li neko van službene dužnosti obavlja bilo kakvu djelatnost suprotno Zakonu.

● ● ◊ ● ●

**■Pritužbe – žalbe građana**

Službenici Odjeljenja za unutrašnju kontrolu policije su tokom decembra 2024.godine, izvršili kontrole zakonitosti postupanja policijskih službenika na osnovu četiri pritužbe na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

 U naznačena četiri slučaja, u postupcima unutrašnje kontrole nijesu utvrđene činjenice i dokazi koji bi ukazivali na neprofesionalno ili nezakonito postupanje policijskih službenika u predmetnim slučajevima.

Međutim, u jednom slučaju kontrole po pritužbi građanina, Izvještaj sa spisima sačinjenim u postupku unutrašnje kontrole dostavljen je nadležnom dražavnom tužilaštvu, imajući u vidu činjenicu da je advokat stranke u postupku, kao njen zakonski zastupnik, već podnio tužbu tom tužilaštvu.